Boksing

Boksing er en kampsport som utøves mellom to individuelle motstandere. Utøverne bruker kun never polstret med hansker til selve kampen. Bryteknep og beinbruk er ikke tillatt. Innen boksing fines det et utall av støt og kombinasjoner av forskjellige støt.

Kampen foregår i en kvadratisk ring som vanligvis måler 6 x 6 meter. Ringen er utstyrt med polstrede hjørnestolper, og mellom dem er det spent tre stramme tau. Ringens gulv skal være av planker med et mykt seilduksteppe. Boksing har vært OL-gren siden 1904.

Mennesker har drevet nærkamp siden begynnelsen av menneskets historie. Det er uklart når boksing ble en sport,Gould, William B.; Greely, Henry T. (2004): Symposium: Sports and the Law. Stanford Law School; s. 9. men noen kilder antyder forhistorisk opprinnelse, som dateres tilbake til så tidlig som det 6. årtusen f.Kr. i det som nå er Etiopia. Det antas at da oldtidens egypterne invaderte Nubia, tok de til seg boksing fra lokalbefolkningen, og deretter populariserte den i Egypt. Derfra spredte boksesporten seg til forskjellige regioner, herunder antikkens Hellas, østover til Mesopotamia og nordvestover til Roma.Blewett, Bert (2002): The A-Z of world boxing: an authoritative and entertaining compendium of the fight game from its origins to the present day. Parkwest, N.Y.: Robson Books. ISBN 978-1-86105-294-0; s. 296.

Deltakelse i boksing forårsaker fysiske skader. Hodeskader er de vanligste årsakene til at deltakerne opplever skader.Walsh, Kevin (1. januar 1994): «Boxing: Regulating a Health Hazard», Journal of Contemporary Health Law & Policy (1985-2015). 11 (1): 63–84. ISSN 0882-1046. Boksere har dødd under eller etter en kamp på grunn av skader de får i ringen. En studie fra 2011 av kamper fra 1890 til 2011 beregnet en gjennomsnittlig dødelighet på 13 deltakere per år for de årene som ble studert.Morse, Ben (17. oktober 2019): «Each year, 13 boxers on average die in the ring», CNN.

 Historie 
Boksing er en av verdens eldste og best dokumenterte idretter. Den tidligste forekomst av dokumentasjon vi kjenner stammer fra hulemalerier i Etiopia og dateres til ca. år 8000 f. Kr. Vi kjenner til at egyptiske soldater ble opplært i boksing så tidlig som 4500 f. Kr. Fra Egypt spredte interessen for sporten seg til Hellas, der den ble en del av gresk mytologi, første gang beskrevet med ord i Homers Iliaden, og østover mot Mesopotamia (dagens Bagdad i Irak). I året 688 f. Kr. var en nevekjemper ved navn Onomastos den første som vant bokselekene i den 23. Olympiade.

Boksing fortsatte å utvikle seg og dens utøvere utviklet metoder og utstyr for beskyttelse. Grekere beskyttet hendene sine med såkalte «himantes» som bestod av reimer av oksehud som ble surret rundt nevene. Romerne introduserte sin egen «caestus», som var lærreimer med småsteiner og skarpe gjenstander sydd inn. «Caestus» ble senere brukt som våpen og beskyttelse i romerske gladiatorkamper.
Med romerrikets fall 400-tallet forsvant boksesporten slik den var blitt kjent.

 1600- til 1800-tallet 
Boksing gjenoppsto igjen, i en mer sivilisert form i England på 1600-tallet, og den tidligste kjente dokumentasjon fra en nevekamp etter Romerrikets fall stammer fra en engelsk avis i 1662, og i januar 1681, trykket avisen Protestant Mercury sin første reportasje fra en «Prizefight» – (nevekamp).

Tidlig på 1700-tallet, var boksing igjen blitt en kjent og praktisert fritidssyssel, og i 1719 startet engelskmannen James Figg, en skole i London som underviste i «fencing, singlestick and boxing».

Boksing var nå blitt en så populær folkesport at kong Georg I i 1720-årene beordret at det ble satt opp en boksering i Hyde Park til bruk for publikum. I 1743, introduserte Figgs protegé, Jack Broughton, det første regelsettet for sporten, London Prize Ring rules. Dette regelsettet var gjeldende helt frem til 1867 da Markien av Queensberry, introduserte det som i dag kjenner som Queensberry-reglene og disse er fremdeles gjeldende i dag (noen modifiseringer har forekommet). London Prize Ring Rules og Queensberry reglene overlappet hverandre frem til 1890-tallet.

 Nyere tid 
I dag er boksing delt inn i amatørboksing og proffboksing. Da amatørboksing ble introdusert i 1866 for første gang, var amatørboksing ansett som forberedelsene til en karriere som såkalt pugilist eller prizefighter, Queensberry-reglene var gjeldende og den eneste virkelig forskjellen var at amtørboksere beskyttet hendene sine med såkalte «mufflers», primitive boksehansker. Gradvis har amatørboksing distansert seg fra proffvarianten, og spesielt siden introduksjonen av hodebeskyttelsen i 1984 har forskjellene tatt av. Proffboksing er lovlig i Norge. De har 17 vektklasser uavhengig av kjønn.

I dag gjelder helt egne regler, måten kamper scores på og distanser for de to variantene. Også utstyret varierer, blant annet er bruk av hjelm vanlig innen amatøridrett, og hanskene veier 284 gram, mot rundt 170 gram innen proffboksing. Dette fører til at amatørhansker demper slagene noe mer. I begge kategorier blir hendene bandasjert for å unngå gnagsår.

Det finnes mange ulike bokseorganisasjoner slik som IBO, IBF, WBC, WBA og WBO.

 Amatørboksing 
Norges Bokseforbund er med på å avgjøre om eventuelt hvilke norske boksere kan delta i de olympiske leker.

Norges Bokseforbund organiserer all amatørboksing I Norge, - og er tilknyttet AIBA,

 Teknikk og strategi innen boksing 
Hvordan føttene er plassert, i forhold til hverandre, har betydning for balansen til en bokser. Når armer og hender er plassert, for å gi en viss beskyttelse av ansikt og/eller overkropp, så beskrives dette som en «guard» .

Støt/slag som er hyppig brukt i boksing:

miniatyr|Historisk plakat [1918?], eier: Nasjonalbiblioteket

 Hook – støt med kroket arm.
 Svingslag – støt som slås med strak arm som svinger utenfra og innover
 Rette støt (også kjent som «rett høyre» eller «rett venstre»)
 Jab (uttales: jæbb)
 Kryss (eller kryss-slag)
 Uppercut – slag nedenifra og opp mot motstanderens hakespiss

Andre støt og kombinasjoner av forskjellige støt:
 Bolo-punch
 Overhand-right
 Check-hook – brukes mot boksere som beveger seg brått framover, uten god balanse. Dette er en vanlig hook, som følges av fotarbeid som fører kroppen tilside, og motstanderen vil «fly forbi». I kampen mellom Floyd Mayweather,jr. og Ricky Hatton, demonstreres dette. Dette er et uvanlig slag i kamper mellom boksere på samme tekniske nivå. I nevnte kamp så stanger den ene bokseren hodet i hjørnestolpen, etter å ha mottatt en check-hook.

 Norden i OL 
Norge:
 Sverre Sørsdal, sølv-(1920) og bronsemedalje(1924)
 Otto von Porat, gullmedalje(1924)
 Henry Tiller, sølvmedalje(1936)
 Erling Nilsen, bronsemedalje(1936)
Øvrige olympiske boksere: 1920: Einar Nilsen, Peder Kjellberg, John Koss, Hjalmar Nygaard, Arthur Olsen, Paul Erdal, Johan Sæterhaug , Trygve Stokstad, Aage Steen, Hjalmar Strømme, Rolf Jacobsen, Johan Clementz, Sigurd Hoel. 1924: Olaf Hansen(Olaf Hansen Frønsdal), Haakon Hansen, Kristoffer Nilsen, Alf Pedersen, Edgar Christensen, Trygve Stokstad, Øivind Jensen. 1928: Olav Nielsen, Ingvald Bjerke, Arthur Olsen, Haakon Lind, Sverre Sørsdal. 1936: Asbjørn Berg-Hansen, Ragnar Haugen, Rudolf Andreassen, Jarl Johnsen. 1972: Svein Erik Paulsen 1992: Ole Klemetsen

 Finland: 2 gull-, 1 sølv-, 11 bronsemedaljer
 Danmark: 1 gull-, 5 sølv-, 6 bronsemedaljer
 Sverige: 5 sølv-, 6 bronsemedaljer

 Profesjonelle boksere 
 Muhammed Ali
 David Haye
 Mike Tyson
 Rocky Marciano

 Nordmenn 
NavnKarriereVektklasseMeritter/
BelterBernard Torres2010–FjærvektSimen Nysæter2017–TungvektKevin Melhus2016CruiservektKai Robin Havnaa2014– CruiservektTim-Robin Lihaug2012– Lett tungvektCecilia Brækhus2003–WeltervektWBA, WBC, WBO
,WPBF, IBOThomas Hansvoll1994–2003Lett tungvekt,
CruiservektWBO I/C, WBA int.Frode SteinsvikCruiservektOle Klemetsen1992–2001Lett tungvektIBA, EBU, WBC int,,Trond Berntsen1981–1992MellomvektNorgesmesterMagne Havnå1986–1993CruiservektWBOSteffen Tangstad1980–1986TungvektEBUHarald Skog1972–1980Lett tungvektSvein Erik Paulsen1973–1978Super fjærvektEBUPete Sanstol1926–1935 og
1942BantamvektEdgar Normann1927–1935Lett tungvektOtto Von Porat1926–1934Lett tungvekt, 
TungvektTerry Martin1903–1917Mellomvekt

 Boksing for kvinner 
I OL 2012 sto boksing med kvinnelige utøvere på programmet.

 Referanser 

 Eksterne lenker 

 Boksehistorie.info – Norsk boksestatistikk
 Boxing news 
 Bokserekorder – Arkiv
 Magasinet Boxing Report
 Det Internasjonale Amatørbokserforbundet
 The World Boxing Association
 The World Boxing Council
 The International Boxing Federation
 Boksesøk
 Boksingens Hall of Fame